stanford-oval/wikipedia huggingface dataset:
Milo Đukanović
Presidenttinä 1998–2002

Đukanović sai niukan tuen puolueessa, mitä hän käytti keinona poistaa puolueesta edellistä presidenttiä, Momir Bulatovićia, tukevat elementit. Samalla hän ottii haltuun valtion omistaman media- ja turvallisuuselimet DPS-liittolaisen Vukašin Marašin kanssa.
Heinäkuussa 1997 Đukanović ryhtyi edelleen Miloševićia tukevan Bulatovićin vastustajaksi Montenegron presidentinvaaleissa. Ensimmäisellä kierroksella hän oli noin 2000 ääntä vastustajaansa tappiolla. Kolme muuta ehdokasta, jotka saivat 11 000 ääntä, antoivat tukensa Bulatovićille toisella kierroksella. Toisen kierroksella koettiin kuitenkin merkittävin vaalivoitto Montenegron historiassa, kun Đukanović voitti 5000 äänellä kerättyään 29 000 ääntä enemmän kuin ensimmäisellä kierroksella. Vaalien puolueettomuutta tosin epäiltiin vahvasti. Bulatović järjesti tammikuussa 1998 Podgoricassa protesteja, jotka muuttuivat väkivaltaisiksi.
Vaikka Đukanović sai tapahtuneen johdosta kiistellyn maineen, voitto vahvisti hänen valtaansa Montenegrossa. Bulatović, joka aikaisemmin oli ollut hänen oppi-isänsä politiikassa, syrjäytettiin kaikesta vallasta, joka keskittyi nyt vahvasti Đukanovićille ja hänen sisäpiirilleen.
Đukanović oli tuolloin jo etääntynyt Miloševićin hallinnosta ja hän näki Montenegron jatkossakin olevan osa Serbiaa. Hän painotti mahdollisten ongelmien johtuvan Miloševićin autoritaarisesta vallankäytöstä eikä niinkään Serbian kansasta tai demokraattisista liikkeistä.
Vuonna 1998 länsi alkoi kyseenalaistaa Miloševićin hallintoa. Đukanovićista tuli automaattisesti paikallinen liittolainen asiassa. Erityisestä tämä kävi ilmi Naton pommitusten jälkeen, jolloin Jugoslavia joutui eristyksiin ulkomaailmasta. Miloševićia ja hänen sisäpiiriään pidettiin hylkiöinä kaikissa länsimaisissa hallituksissa ja Đukanovićista tuli yksi harvoja Jugoslavian poliitikkoja, joiden kanssa länsi suostui kommunikoimaan. Hänen kommunistinen taustansa, aikaisemmat sotamyönteiset kantansa ja todisteet rikollisesta toiminnasta oltiin valmiit katsomaan läpi sormien ja hän tapasi säännöllisesti Yhdysvaltojen korkeita virkamiehiä kuten ulkoministeri Madeleine Albrightia, puolustusministeri William Cohenia ja kansallista turvallisuusneuvonantajaa Sandy Bergeriä, kuten myös Britannian Tony Blairia, ulkoministeri Robin Cookia ja Naton Javier Solanaa.
Lokakuussa 2000 yhteistyö kuitenkin päättyi kun Milošević syrjäytettiin ja Zoran Đinđićin ja Vojislav Koštunican johtama DOS-koalitio (Serbian demokraattinen oppositio) otti vallan Belgradissa.
Serbian muutosten jälkeen Đukanović vaihtoi oman politiikkansa suuntaan ja alkoi ensimmäistä kertaa avoimesti tukea Montenegron itsenäisyyttä.
Pääministerinä 2003–2006

25. marraskuuta 2002, muutama kuukausi ennen kautensa päättymistä, Đukanović erosi presidentinvirasta ryhtyäkseen jälleen pääministeriksi. Presidenttinä häntä seurasi Filip Vujanović, joka oli hänen presidenttikautensa aikana pääministerinä.
Miloševićin vallan kukistuttua Đukanović väänsi Serbian kanssa kättä Montenegron itsenäisyydestä. Hänen itsenäisyyttä ajavan politiikkansa tuloksena luotiin Serbian ja Montenegron valtioliitto, joka korvasi Jugoslavian liittotasavallan. Tämä nähtiin myös Euroopan unionin ja Javier Solanan, joka nyt johti EU:n ulkopolitiikkaa, sanelemana päätöksenä. Tämä kuitenkin johti Đukanović kannattajien vähenemiseen etenkin niiden joukossa, jotka tahtoivat hänen saattavan maan täyteen itsenäisyyteen.
Toukokuussa 2006 järjestetyssä äänestyksessä itsenäisyydestä 55,5 % äänestäneistä kannatti itsenäistymistä, mikä riitti sen julistamiseen.
Kesäkuussa 2006 Đukanović nimitti itsensä puolustusministeriksi, mikä sai aikaan arvosteluja, eikä vähiten siksi, että sitä pidettiin perustuslainvastaisena ja merkkinä Milošević-tyylisestä vallankäytöstä. Đukanović luopui pääministerin asemasta marraskuussa 2006, huolimatta hallitsevan koalition "Eurooppalaisen Montenegron puolesta" voitosta, ja ilmoitti olevansa "kyllästynyt politiikkaan" ja ryhtyvänsä liikemieheksi. Hän jäi kuitenkin puolueen johtoon ja parlamenttiin.
Đukanović on vuosia syytetty tupakan salakuljetuksesta 1990-luvulla. Italian Guardia di Finanzan kokoaman raportin mukaan Đukanović oli tehnyt liiketoimia italialaisten mafiapäälliköiden, kuten Napolin Camorran Ciro Mazzarellan kanssa. Vuonna 2003 hänet nimettiin epäillyksi tupakan salakuljetuksesta Italian mafialle myytäväksi ilman veroja Eurooppaan.
Pääministerinä 2008–2010

20. helmikuuta 2008 presidentti Vujanović nimitti Đukanovićin pääministeriksi Šturanovićin erottua sairauden vuoksi. Valinta vahvistettiin 29. helmikuuta 2008. Đukanović erosi tehtävästä 21. joulukuussa 2010. Hän sanoi jättävänsä pääministeriyden katsottuaan täyttäneensä tehtävänsä ja tuoneensa Montenegron lähemmäksi EU:n ja Naton jäsenyyttä. EU oli virallistanut Montenegron paikan jäsenehdokkaana vain pari päivää aikaisemmin.
Pääministerinä 2012-2016

Valtakaudellaan Milo Đukanovićia on syytetty autoritaarisuudesta ja korruptiosta. Ennen eroaan pääministerinvirasta lokakuussa 2016 hän ilmoitti hallituksensa tutkivan Venäjän osallisuutta väitetyssä lokakuun 2016 vallankaappausyrityksessä, jonka tarkoitus oli Đukanovićin mukaan estää Montenegron vaalit ja jäsenyys sotilasliitto Natossa. Hänen seuraajakseen pääministerinä tuli Duško Marković, joka oli Đukanovićin pitkäaikainen liittolainen.
Presidenttinä  2018-

Huhtikuussa 2018 presidentinvaalissa Milo Đukanović valittiin Montenegron uudeksi presidentiksi. 56-vuotias Đukanović ja hänen puolueensa olivat hallinneet maata lähes 30 vuotta johtaen sen itsenäisyyteen Serbiasta ja Naton jäseneksi perinteisen liittolaisen Venäjän vastustuksesta huolimatta. Montenegro hyväksyttiin Naton jäseneksi vuonna 2017, ja neuvottelut EU-jäsenyydestä alkoivat vuonna 2012. Moninkertainen entinen pääministeri ja ex-presidentti sai  yli 54 prosenttia annetuista äänistä jo ensimmäisellä kierroksella.
Đukanovićin DPS-puolue kärsi historiallisen tappion vuoden 2020 parlamenttivaaleissa ja menetti vuosikymmeniä kestäneen valta-asemansa oppositiolle Zdravko Krivokapićin noustessa pääministeriksi.
Kunnianosoituksia

Kansallislipun ritarikunta (Albania, 2016)
San Marinon ritarikunta (San Marino, 2022)
Aiheesta muualla

Kuvia tai muita tiedostoja aiheesta Milo Đukanović Wikimedia Commonsissa
Montenegron pääministerit
Milo Đukanović (1991–1998) | Filip Vujanović (1998–2003) | Milo Đukanović (2003–2006) | Željko Šturanović (2006–2008) | Milo Đukanović (2008–)
Montenegron presidentit
Momir Bulatović (1990–1998) | Milo Đukanović (1998–2002) | Filip Vujanović (2004–2018) | Milo Đukanović (2018–)
Milo Đukanović (oik.) ja William Cohen Pentagonissa 4.10.1999
Hits Back

| Hits Back Boycott |
| --- | --- | --- |

Kokoelmalevyn tiedot
 Julkaistu: 2007
 Tuottaja(t): Aku Sinivalo & Jukka Backlund (kappaleet 1 & 2)
 Tyylilaji: classic rock
 Levy-yhtiö: Sony BMG
Boycottin muut julkaisut
| Red 1992 | Hits Back 2007 | The Mighty 2017 |
Singlet albumilta Hits Back
 ”Hey, Lord (Don’t Ask Me Questions)” Julkaistu: kesä 2007  ”Keep Things Alright” Julkaistu: syksy 2007
Hits Back on suomalaisen Boycott-yhtyeen kokoelma-albumi, joka julkaistiin 26. syyskuuta 2007. Levy sisältää yhtyeen suurimmat hitit, mutta myös kaksi uutta levytystä.
Alkukesästä 2007 radioille jaettiin promosinglenä cover-versio Graham Parkerin kappaleesta ”Hey, Lord (Don’t Ask Me Questions)” promosinglenä. Toinen single ”Keep Things Alright” julkaistiin syksyllä 2007.
Kappaleet

Keep Things Alright – 3.42 (Uusi kappale)
Hey, Lord (Don’t Ask Me Questions) – 4.04 (Uusi kappale)
Gotta Rock – 5.04
My Sharona – 2.39
Eyes of Blue – 4.19
Crazy ’Bout Music – 3.13
Crystal – 3.49
Roadrunner – 2.59
Cool Cool Woman – 3.19
Sha-La-La – 4.38
Giving It All Up for Love – 4.56
She’s Got the Groove – 4.05
Walk Right On – 5.28
The Edge (Heavy Cargo) – 5.06
Walls Come Down – 3.23
Knock on Wood – 3.34
Arvostelut

Imperiumi.net:
Smackthejack.net:
Aiheesta muualla

Hits Back discogs.com -sivustolla
Homeros Byzantionlainen

| Homeros Byzantionlainen> Ὅμηρος ὁ Βυζάντιος.Henkilötiedot |
| --- | --- |
Syntynyt: 300-luku eaa. Byzantion
Kuollut: 200-luku eaa.
Ammatti:  grammaatikko, tragediakirjailija
Kirjailija
Tuotannon kieli: muinaiskreikka
Aikakausi:  antiikki
Aiheesta muualla
Löydä lisää kirjailijoitaKirjallisuuden teemasivulta
Homeros Byzantionlainen (m.kreik. Ὅμηρος ὁ Βυζάντιος, Homēros ho Byzantios, lat. Homerus; 300–200-luku eaa.) oli antiikin kreikkalainen grammaatikko ja tragediakirjailija, joka oli kotoisin Byzantionista. Häntä kutsuttiin myös nimellä Homeros Nuorempi (Ὅμηρος Νεότερος, Homēros Neoteros) erotuksena vanhemmasta, tunnetummasta Homeroksesta.
Nuorempi Homeros toimi Ptolemaios Filadelfoksen aikana noin vuonna 280 eaa. Hänen isänsä oli grammaatikko Andromakhos ja äiti runoilijatar Myro. Homeros oli yksi seitsemästä runoilijasta, jotka luettiin kuuluviksi niin kutsuttuun aleksandrialaiseen plejadiin. Hänen kirjoittamiensa tragedioiden lukumääräksi mainitaan eri antiikin aikaisissa lähteissä joko 45, 47 tai 57. Hänen tragediansa ovat kokonaan kadonneet, ja niistä tiedetään vain yhden nimi, Eurypyleia (Εὐρυπύλεια).
Homerokselle oli pystytetty patsas, joka sijaitsi Zeuksippoksen kylpylässä Byzantionissa.
Miloš Vujanić

| Miloš Vujanić> Henkilötiedot |
| --- | --- |
Koko nimi:  Miloš Vujanić
Syntynyt: 30. marraskuuta 1980 (ikä 43) Loznica, Serbia, Jugoslavian sosialistinen liittotasavalta
Kansalaisuus:   Serbia
Koripalloilija
Pelipaikka:  Pelintekijä
Pituus:  190 cm
Paino:  88 kg
NBA-varaus:  36. varaus 2002 New York Knicks
Pelaajaura
Seurajoukkueet
1998–2001 2001–2003 2003–2005 2005–2006 2006–2007 2007–2008 2008–2009 2009–2010 2010–2011:   KK Crvena zvezda  KK Partizan  Climamio Bologna  FC Barcelona Bàsquet  Panathinaikos BC  Moskovan Dynamo  Efes Pilsen SK  CB Murcia  Panionios BC
Maajoukkueet
2002–2004:  Jugoslavia
Aiheesta muualla
FIBA
| Mitalit> Maa:   Jugoslavia.Koripallo.MM-kilpailut  | Mitalit> Maa:   Jugoslavia.Koripallo.MM-kilpailut  | Mitalit> Maa:   Jugoslavia.Koripallo.MM-kilpailut  | Maa:   Jugoslavia> Koripallo. |
| --- | --- | --- | --- |
|  Kultaa | Indianapolis 2002 | koripallo |  |
Miloš Vujanić (serb. Милош Вујанић,s. 30. marraskuuta 1980 Loznica) on serbialainen ammattilaisuransa lopettanut koripalloilija. Pelaajauransa jälkeen hän on toiminut muun muassa KK Partizanin apuvalmentajana.
Ura > Seurajoukkueet

Vujanić aloitti uransa KK Crvena zvezdan juniorijoukkueissa, joista hän nousi edustusjoukkueeseen kaudella 1998–1999. Hän pelasi joukkueessa kolme kautta ennen kuin siirtyi seuran pahimman vihollisen, KK Partizanin, riveihin. Vujanić pelasi seurassa kaksi kautta ja osallistui NBA:n vuoden 2002 varaustilaisuuteen, jossa New York Knicks varasi hänet Vujanićin omaksi yllätykseksi jo numerolla 36. Hän ei kuitenkaan siirtynyt NBA:han, vaan tuli takaisin Partizaniin, jossa hän voitti kauden 2002–2003 korikuninkuuden. Kauden jälkeen hänet nimettiin kauden toiseen tähdistöjoukkueeseen.
Seuraavaksi kaudeksi Vujanić siirtyi Climamio Bolognan riveihin, jossa hän voitti kauden 2004–2005 Italian mestaruuden. Kauden 2003–2004 jälkeen Vujanić valittiin toiseen tähdistöjoukkueeseen, kun hän vei joukkueensa aina Euroliigan finaaliin saakka yhdessä Hanno Möttölän kanssa. Kahden kauden jälkeen Italiassa Vujanić siirtyi FC Barcelona Bàsquetin riveihin. Loukkaantumisten tähdittämän kauden aikana hän pelasi Euroliigassa ainoastaan neljä peliä.
Espanjasta Vujanić siirtyi Panathinaikosiin, jossa hän voitti Euroliigan, Kreikan mestaruuden ja Kreikan cupin. Kauden jälkeen hän teki Panathinaikosin kanssa jatkosopimuksen, mutta pelasi joukkueessa ainoastaan marraskuuhun saakka ennen kuin siirtyi Moskovan Dynamoon. Vujanić johti joukkueensa kaudella 2007–2008 ULEB Cupin pudotuspeleihin, joissa joukkue sijoittui kolmanneksi.
Kaudeksi 2008–2009 Vujanić siirtyi Efes Pilseniin. Hän teki keskimäärin 10,9 pistettä kymmenessä pelaamassaan Euroliiga-pelissä. Seuraavaksi kaudeksi Vujanić siirtyi ACB:ssä pelanneeseen CB Murciaan yksivuotisella sopimuksella.
Ura > Maajoukkue

Vujanić on kuulunut Jugoslavian alle 18- ja 20-vuotiaiden koripallomaajoukkueisiin. Hän pelasi Serbian maajoukkueessa vuoden 2002 MM-kisoissa, joissa hän voitti kultaa. Lisäksi hän on edustanut Serbiaa vuoden 2003 EM-kisoissa sekä Ateenan olympialaisissa 2004
Aiheesta muualla

Euroliigan pelaajaprofiili (englanniksi)
Homopolymeeri

Homopolymeeri on polymeeri, jossa on vain yhdenlaisia monomeerejä. Homopolymeeri eroaa kopolymeeristä, jossa on kahden- tai useammanlaisia monomeerejä.
Homopolymeerejä

Polyeteeni (PE)
Polypropeeni (PP)
Polyvinyylikloridi (PVC)
Polystyreeni (PS)
Polymetyylipenteeni (PMP)
Polymetyylimetakrylaatti (PMMA)
Aiheesta muualla

Tieteen termipankki: Homopolymeeri
Humanistinen juutalaisuus

Humanistinen juutalaisuus on maallistunut juutalaisuuden suuntaus, joka on korvannut uskonnollisuuden humanismilla. Humanistisessa juutalaisuudessa korostetaan ihmisen tarpeita, empiriaa ja järkiperäisyyttä, ja siinä torjutaan yliluonnollinen. Juutalaista identiteettiä ja juutalaisen kansan säilymistä pidetään kuitenkin arvokkaana. Juutalaisia pidetään kansana, eikä ensisijaisesti uskonnollisena yhteisönä, johon kuulumisen edellytyksenä tulisi olla uskonnollisuus. Humanistijuutalaiset toivottavat juutalaisen kansan pariin tervetulleeksi jokaisen, joka haluaa jakaa juutalaisuuden kokemuksen. He pyrkivät omistautumaan koko ihmiskunnan kehittämiselle sopusoinnussa tieteellisen ja moniarvoisen ajan kanssa.
Humanististen juutalaisten mukaan juutalainen historia on ihmisten kertomus, jonka tarkoitus on ollut vahvistaa juutalaisen kansan uskoa. Liikkeen perustajan Sherwin Winen mukaan perinteinen käsitys juutalaisesta historiasta on väärä. Hänen mukaansa Abrahamia, Iisakia tai Jaakobia ei ole koskaan ollut olemassa, laajamittaista pakoa Egyptistä ei koskaan tapahtunut, eikä Mooses ollut Tooran kokoaja tai heprealaisten johtaja. Humanistijuutalaisten jumalanpalveluksissa ei käytetä sanaa ”Jumala”, ja kuoleman katsotaan olevan lopullinen. Myös perinteisille elämänkaareen liittyville juhlille ja juutalaisille juhlapyhille on annettu uusi humanistinen tulkinta.
Humanistisen juutalaisuuden perusti vuonna 1965 yhdysvaltalainen rabbi Sherwin Wine. Vuonna 1966 Detroitin Birmingham-temppeliin perustettiin humanistisen juutalaisuuden komitea, joka alkoi jaella jumalanpalvelus- ja opetusmateriaalia. Humanistisen juutalaisuuden seura perustettiin Detroitissa vuonna 1969. Enemmistö humanistijuutalaisista kuuluu Kanvainväliseen humanistisen ja maallisen juutalaisuuden liittoon (International Federation for Secular & Humanistic Judaism).
Aiheesta muualla

International Federation for Secular & Humanistic Judaism ifshj.net. (englanniksi)
Society for Humanistic Judaism shj.org. (englanniksi)
Hocico

Hocico
Hocico on meksikolainen industrial-yhtye, jonka Eric Garcia a.k.a. Erk Aicrag (yhtyeen säveltäjä ja laulaja) ja Oscar Mayorga a.k.a. Racso Agroyam (kosketinsoittimet) perustivat vuonna 1993. Serkukset olivat kokeilleet elektronista musiikkia, sekoittaen industrialia ja EBM:ää jo viisitoistavuotiaasta asti. Yhtyeen musiikkia voi kuvailla ankeaksi ja aggressiiviseksi electronicaksi, tarkemmin sanottuna terrori EBM:ksi. Kappaleiden sanoitukset ovat espanjaa tai englantia. Espanjankielinen sana hocico tarkoittaa kuonoa ja on halveksiva termi, joka viittaa rumuuteen (esimerkiksi: ruma kuin koiran kuono), ja sitä käytetään lauseissa kuten callate el pinche hocico, joka vapaasti käännettynä tarkoittaa turpa umpeen.
Racso Agroyamilla on sivuprojekti nimeltä Dulce Liquido ja Erk Aicragilla on sivuprojekti nimeltä Rabia Sorda.
Diskografia

HyperViolent (2022)
Artificial Extinction (2019)
Ofensor (2015)
Los dias caminando en el fuego (2013)
El Ultimo Minuto (2012)
Tiempos de Furia (2010)
Memorias Atras (2008)
The Shape Of Things To Come MCD (2007) Rajoitettu 1000 levyn painos.
About A Dead MCD (2007)
A Través de Mundos que arden (Live) DVD (2005)
Scars Ltd. MCD (2006)
Blasphemies in the Holy Land (Live in Israel) CD (2005) Rajoitettu 2000 levyn painos.
Wrack and Ruin 2LP (2004) Rajoitettu 1000 levyn painos.
Wrack and Ruin Ltd. 2CD (2004)
Wrack and Ruin CD (2004)
Born to be (Hated) 12" (2004) Rajoitettu 500 levyn painos.
Born to be (Hated) MCD (2004)
Hate Never Dies: The Celebration 4CD (2003) Rajoitettu 2500 levyn painos.
Hate Never Dies: The Remix Celebration (2003)
Disidencia Inquebrantable MCD (2003)
Signos de Aberracion (2002)
Untold Blasphemies MCD (2001)
Aquí y Ahora en el Silencio (2000)
Sangre Hirviente (1999)
Los Hijos del Infierno (1998) Rajoitettu 500 levyn painos.
Cursed Land MCD (1998)
El Dia de la Ira (1998)
Odio Bajo el Alma (1997)
Triste Desprecio Demonauha (1996)
Autoagresión Persistente Demonauha (1994)
Misuse, Abuse and Accident Demonauha (1993)
Aiheesta muualla

Virallinen sivusto
Kansainvälinen sivusto
Holin kirkko (Vestvågøy)

| Holin kirkko Hol kirke |
| --- | --- |

Sijainti:  Vestvågøy, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1806
Materiaali:  puu
Istumapaikkoja:  225
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Holin kirkko (norj. Hol kirke) on Vestvågøyn kunnassa Nordlandin läänissä Norjassa sijaitseva puinen ristikirkko vuodelta 1806.
Aiheesta muualla

Kuvia tai muita tiedostoja aiheesta Holin kirkko (Vestvågøy) Wikimedia Commonsissa
Holin kirkko (Hol)

| Holin kirkko Hol kyrkje |
| --- | --- |
 Kirkko vuonna 2006.
Sijainti:  Hol, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1924
Suunnittelija:  Ole Stein
Materiaali:  puu
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Holin kirkko (norj. Hol kyrkje) on Holin kunnassa Buskerudin läänissä Norjassa sijaitseva puinen pitkäkirkko. Se valmistui vuonna 1924 arkkitehti Ole Steinin suunnittelemana.
Aiheesta muualla

Kuvia tai muita tiedostoja aiheesta Holin kirkko (Hol) Wikimedia Commonsissa
Holik

| Holik |
| --- | --- |
 Holik esiintymässä Provinssirock-festivaalilla vuonna 2011.
Tiedot
Toiminnassa:  2003–-
Tyylilaji:  alternative rock
Kotipaikka:   Joensuu, Suomi
Laulukieli:  englanti
Jäsenet:  Olli Väisänen, laulu, kitara   Kimmo Rotko, basso, laulu   Tuomas Martikainen, rummut, laulu   Antti Schroderus, kitara  
Entiset jäsenet:  Jaakko Santaniemi, rummut   Kai Bruun, kitara   Esa Perälä, rummut  
Levy-yhtiö:  Aaaaalsti Records  
Aiheesta muualla
www.holik.fi
Infobox OKNimi-testi OK: 
Holik on joensuulainen rock-yhtye, joka on perustettu vuonna 2003 ja on toiminut nykykokoonpanossaan vuodesta 2007 saakka.
Yhtye on julkaissut nykykokoonpanollaan kaksi omakustanteista ep-levyä ja yhden pitkäsoittolevyn Get This Feeling, joka julkaistiin 22. lokakuuta 2010 Aaaaalsti Records -levy-yhtiön kautta.
Holikin musiikki on englanninkielistä alternative rockia, jonka vaikutteina on yhdysvaltalaisia rock-yhtyeitä kuten Nirvana, Weezer, Everclear, Alkaline Trio ja Soundgarden. Yhtyeen musiikissa on havaittavissa myös vaikutteita kevyemmästä ja melodisemmasta pop-musiikista.
Yhtye lopetti toimintansa maaliskuussa 2012.
Aiheesta muualla

Yhtyeen kotisivut (Arkistoitu – Internet Archive)
Hippolyte Taine

Hippolyte Taine.
Hippolyte Adolphe Taine (21. huhtikuuta 1828 Vouziers – 5. maaliskuuta 1893 Pariisi) oli ranskalainen kriitikko ja historioitsija. Hän oli vankka positivismin kannattaja ja ensimmäisiä kriittisen historiantutkimuksen tekijöitä. Taine tunnetaan kolmitahoisesta lähestymistavastaan, joita hän kutsui nimellä rotu, miljöö ja hetki, taiteen kontekstuaaliseen tutkimukseen.[lähde? ]
Tainella oli merkittävä vaikutus Ranskan kirjallisuuteen. Vuoden 1911 Encyclopedia Britannica kuvasi hänen merkitystään mainitsemalla, että Tainen vaikutus on selvästi nähtävissä Émile Zolan, Paul Bourget’n ja Guy de Maupassantin teoksissa.[lähde? ]
Myös tanskalainen tutkija Hans Sofus Vodskov sai inspiraatiota Tainen materialistisesta historiakäsityksestä.
Suomennettu teos

Taiteen filosofia.  (Philosophie de l’Art, 1865–82)  Suomentanut L. Onerva. Suomennoksen tarkastanut J. V. Lehtonen. Helsinki:  Otava, 1915.
Käännös suomeksi
Hetesara

| Hetesara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  acutiformis
Kaksiosainen nimi
 Carex acutiformis  Ehrh. 
Katso myös
   Hetesara Wikispeciesissä   Hetesara Commonsissa 
Infobox OKNimi-testi OKIUCN-testi OK: 
Hetesara (Carex acutiformis) on monivuotinen kasvilaji sarojen suvussa.
Ulkonäkö ja koko

Hetesara kasvaa 40–120 senttimetriä korkeaksi. Se muodostaa kasvustoja pitkistä juurakoistaan. Varsi on tanakka ja karhea, mutta alaosasta usein sileä. Alta harmaanvihreät lehdet ovat 0,5–1 cm leveät. Hetesaran kukintona on 2–4 emitähkää ja 2–4 hedetähkää. Pullakot ovat harmaanvihreät, 4–5,5 mm pitkät. Niiden suuodassa on pieni, matala lovi. Laji muistuttaa ulkonäöltään viiltosaraa (Carex acuta).
Levinneisyys

Hetesaraa esiintyy Euroopassa, läntisessä Aasiassa ja osittain Afrikassa. Pohjoismaissa ja Suomessa se on levinneisyydeltään melko eteläinen.
Aiheesta muualla

Suomen Lajitietokeskus: Hetesara (Carex acutiformis)
Kasviatlas 2020: Hetesaran (Carex acutiformis) levinneisyys Suomessa.
Hongqi L5

| Hongqi L5 |
| --- | --- |

Valmistustiedot
Valmistusmaa:   Kiina
Valmistaja:  Hongqi
Konserni:  FAW
Valmistusvuodet:  2014–
Korimalli:  4-ovinen sedan
Luokka:  F-segmentti
Teknisesti samankaltaisia:  Hongqi HQE
Tekniset tiedot
Moottori:  V8,V12
Iskutilavuus:  3988 – 5985 cm³
Vetotapa:  neliveto
Mitat
Pituus:  5 555 mm
Leveys:  2 018 mm
Korkeus:  1 578 mm
Hongqi L5 on ylellinen neliovinen sedan, jota kiinalainen Hongqi on valmistanut vuodesta 2014. Se esiteltiin Shanghain autonäyttelyssä 2013. L5 on kallein kiinalainen auto jota on myyty. Ensimmäinen auto myytiin viidellä miljoonalla juanilla (n. 650 000 euroa).
Aiheesta muualla

Kuvia tai muita tiedostoja aiheesta Hongqi L5 Wikimedia Commonsissa
Huawei Watch

| Huawei Watch |
| --- | --- |

Valmistaja:  Huawei
Julkaistu:  2. syyskuuta 2015
Näyttö:  1,4 tuumaa
Näytön kuvatarkkuus:  400 × 400 px
Suoritin:  Qualcomm Snapdragon 400
Keskusmuisti:  512 Mt
Flash-muisti:  4 Gt
Käyttöjärjestelmä:  Android Wear
Liitännät:  Bluetooth 4.1
Infobox OKNimi-testi OK: 
Huawei Watch on Huawein valmistama älykello, joka on osa Android Wear -sarjaa. Se julkaistiin IFA-tapahtumassa Berliinissä 2. syyskuuta 2015. Älykellossa on 1,4 tuuman AMOLED-näyttö, jonka tarkkuus on 400 × 400 pikseliä.
Käännös suomeksi
Holiseva

| Holiseva |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°56′48″N, 24°58′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.013
Mittaustietoja
Pinnankorkeus:  117,7 m 
Rantaviiva:  3 km 
Pinta-ala:  0,09 km² 
 fiHoliseva 
Holiseva on Holisevan kylässä Jämsässä sijaitseva yhdeksän hehtaarin laajuinen järvi. Etäisyys Jämsän keskustasta on neljätoista kilometriä luoteeseen ja Tampereelta 81 kilometriä koilliseen.
Maantiede

Holisevan pituus kaakosta luoteeseen on noin 800 metriä. Rannat mutkittelevat ja niillä on muutama rakennus. Järven eteläpuolella sijaitsee Kortesuo ja länsipuolella Isosuo. Kaakossa on Ala-Kiimajärvi, josta kulkee Ruotsinoja Holisevaan. Holisevasta lähtee laskuoja pohjoiseen, oja kulkee Holisevan koillispuolisen kantatie 56:n alitse. Holisevan luoteispuolella sijaitsee Reivinginjärvi ja pohjoisessa on Ruotsinsuo. Holisevan ja kantatien välissä sijaitsee Pahalammi-niminen metsälampi.
Holiseva kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Holiseva on Lahnajoen alueen läntisiä vakavesiä.